ოლივერ კანი

ოლივერ როლფ კანი (გერმ. Oliver Rolf Kahn; დ. 15 ივნისი, 1969, კარლსრუე, გფრ) — ყოფილი გერმანელი საფეხბურთო მეკარე, მეტსახელად „ტიტანი“. მან თავისი კარიერა დაიწყო კარლსრუეს ახალგაზრდულ გუნდში. მისი დებიუტი პროფესიონალთა გუნდში შედგა 1987 წელს. 1994 წელს, ის გადავიდა მიუნხენის ბაიერნში 4,600,000 გერმანული მარკის სანაცვლოდ, სადაც მან ითამაშა თავისი კარიერის ბოლომდე (2008 წელი). ის თანამედროვეობის ერთ-ერთი ყველაზე წარმატებული გერმანელი მოთამაშეა, რომელმაც რვაჯერ მოიგო გერმანიის ჩემპიონის ტიტული, ექვსჯერ გერმანიის თასი, უეფას თასი(1996), უეფას ჩემპიონთა ლიგის თასი და საკონტინენტთა შორისო თასი(ორივე 2001). თავისმა ინდივიდუალურმა წვლილმა მას მოუტანა უეფას საუკეთესო მეკარის 4 ჯილდო, სამჯერ "IFFHS"-ის ვერსიით მსოფლიოს საუკეთესო მეკარის ჯილდო და ორი გერმანიის საუკეთესო ფეხბურთელის ჯილდო. 2002 წლის მსოფლიოს ჩემპიონატზე ის გახდა პირველი და ერთადერთი მეკარე ტურნირის ისტორიაში, რომელმაც მოიგო ოქროს ბურთი. 1994 წლიდან 2006 წლამდე, კანი ასპარეზობდა გერმანიის ნაკრებში, რომელშიც ის ძირითად მეკარედ ანდრეას კეპკეს სანაკრებო კარიერის დასრულების შემდგომ იქცა. 2002 წლის მსოფლიოს ჩემპიონატზე გერმანიის ნაკრებმა კანის კაპიტნობით მიაღწია ფინალამდე. მაშინ, როდესაც გერმანიის ნაკრები რამდენიმეჯერ შერცხვა მთელი ამ ხნის მანძილზე თავიანთი ცუდი ასპარეზობის გამო, კანის სიმამაცეს ყოველთვის აღტაცებაში მოყავდა მაყურებელი და სწორედ მისი დამსახურება იყო გერმანიის ნაკრების ფინალში გასვლა, სადაც ისინი ბრაზილიის ნაკრებთან დამარცხდნენ 0-2. ამ მატჩის შემდეგ კანი მკაცრად გააკტირიკეს, რადგან მას ბრაზილიელი ფორვარდის რივალდოს დარტყმული ხელიდან გაუვარდა, რის შედეგადაც რონალდოს ბურთის კარის ბადეში გადაგზავნა არ გასჭირვებია. მიუხედავად ამისა, ის დასახელდა ტურნირის საუკეთესო ფეხბურთელად და მიიღო ოქროს ბურთის ჯილდო. ექვსი წლის ასაკში კანი შეუერთდა კარლსრუეს საფეხბურთო აკადემიას, სადაც მისი მამა - როლფი თამაშობდა 1962 წლიდან 1965 წლამდე. ოლივერმა მეკარეობამდე თამაში დაიწყო მინდვრის ფეხბურთელად. ის პროფესიონალთა გუნდს შეუერთდა 1987-88 წლების სეზონში პირველ ბუნდესლიგაში, პირველად ის იყო ალექსანდრე ფამულას სარეზერვო გოლკიპერი. 1987 წლის 27 ნოემბერს შედგა კანის ბუნდესლიგური დებიუტი კელნის წინააღმდეგ, სადაც ოლივერის გუნდმა 4-0 გაანადგურა კელნი. თუმცა-ღა, მხოლოდ 1990 წლის შემდეგ მწრთვნელმა ვინფრედ შეფრემა გადაწყვიტა მისი ძირითად მეკარედ ქცევა. მომდევნო წლებში ოლივერმა კლუბში დაიმკვიდრა ძირითად მეკარედ თავი. ის მიიჩნეოდა მოტივატორად და უმთავრეს ფეხბურთელად კარლსრუეში, რომელთაც 1993-94 წლების სეზონში გააღწიეს უეფას თასის 1/2 ფინალურ ეტაპზე. 1/8 ფინალში კლუბმა საკუთარ კედლებში გაანადგურა ესპანური ვალენსია 7-0, მას შემდეგ, რაც პირველი გასვლითი მატჩი "მესტალიაზე" დათმეს 1-3. მატჩს გერმანულმა მედიამ "სასწაული ვაილდ პარკ სტადიონზე" შეარქვეს. კლუბმა 1/2 ფინალურ ეტაპზე დასანანი მარცხი იწვნია ავსტრიული ზალცხბურგისაგან. 1 მოიცავს გერმანიის სუპერ-თასს. ობერლიგა ბადენ-ვურტემბერგი (1):1990 ვერბანდსლიგა ნორბადენი (1):1989 ბუნდესლიგა (8):1997, 1999, 2000, 2001, 2003, 2005, 2006, 2008 გერმანიის თასი (6): 1998, 2000, 2003, 2005, 2006, 2008 გერმანიის ლიგის თასი (6): 1997, 1998, 1999, 2000, 2004, 2007 უეფა-ს ჩემპიონთა ლიგა (1): 2001 უეფას თასი (1): 1996 საკონტინენტთაშორისო თასი (1): 2001 ევროპის ჩემპიონი (1): 1996 კონფედერაციის თასი მესამე ადგილი: 2005 მსოფლიოს ჩემპიონატი 2002 მეორე ადგილი: 2002 მსოფლიოს ჩემპიონატი 2006 მესამე ადგილი: 2006 უეფას ჩემპიონთა ლიგის მატჩის საუკეთესო: 2001 უეფას "Fair-Play"-ის ჯილდო: 2001 გერმანიის საუკეთესო ფეხბურთელი: 2000, 2001 ფიფას მსოფლიოს საუკეთესო ფეხბურთელი, მეორე ადგილი: 2002 ევროპის საუკეთესო ფეხბურთელი, ბრინჯაოს ბურთი: 2001, 2002 IFFHS-ის ვერსიით მსოფლიოს საუკეთესო მეკარე: 1999, 2001, 2002 უეფას საკლუბო ჯილდო - საუკეთესო მეკარე: 1999, 2000, 2001, 2002 საუკეთესო ევროპელი გოლკიპერი: 1999, 2000, 2001, 2002 ბუნდესლიგის საუკეთესო მეკარე: 1994, 1997, 1998, 1999, 2000, 2001, 2002 ფიფას მსოფლიოს ჩემპიონატის ოქროს ბურთი: 2002 იაშინის ჯილდო: 2002 ფიფას მსოფლიოს ჩემპიონატის ჯილდო: "ყველა ვარსკვლავის" გუნდი 2002 ფიფა 100 ვიკისაწყობში არის გვერდი თემაზე: ოლივერ კანი ოფიციალური საიტი (გერმანული) ↑ Oliver Kahn. FIFA's Official Site. FIFA. დაარქივებულია ორიგინალიდან — 3 აგვისტო 2015. ციტირების თარიღი: 25 June 2011.